РЕПУБЛИКА СРБИЈА

ОПШТИНА БОГАТИЋ

ОПШТИНСКА УПРАВА

Комисија за спровођење поступка

располагања грађевинским земљиштем

Број: 464-12-27/2023-03

Датум: 20.02.2024. године

Б o г а т и ћ

На основу члана 10.,11.,26. и 27.-32. Одлуке о отуђењу и давању у закуп грађевинског земљишта ("Службени лист града Шапца и општина:Богатић, Владимирци и Коцељева" бр.35/2016), Програма отуђења и давања у закуп грађевинског земљишта у јавној својини на територији општине Богатић за период 2023-2028.године, бр.06-14-507/2023-01 од 20.04.2023.године, Закључка председника општине Богатић бр.13/2024-01 од 20.02.2024. године, Комисија за спровођење поступка располагања грађевинским земљиштем у поступку јавног оглашавања путем прикупљања писаних понуда, објављује:

**О Г Л А С**

**О СПРОВОЂЕЊУ ПОСТУПКА ПРИКУПЉАЊА ПОНУДА**

**ЈАВНИМ ОГЛАСОМ**

На основу Закључка председника општине Богатић бр.13/2024-01 од 20.02.2024.године године, Комисија за спровођење поступка располагања грађевинским земљиштем у поступку јавног оглашавања путем прикупљања писаних понуда, расписује Оглас о спровођењу поступка, за давање у закуп грађевинског земљишта под следећим условима:

- **ДАЈЕ СЕ У ЗАКУП**  уз накнаду кат.парцела бр.1033 КО Дубље у површини од 0.14.78 ха (1478м2) и кат.парцела 1034 КО Дубље у површини од 0.36.45 ха (3645м2), обе уписане у лист непокретности бр.2198 КО Дубље, укупне површине 0.51.23 ха (5123 м2),

- кат.парц. бр.1033 уписана је у Лист непокретности бр. 2198 КО Дубље, која је по култури воћњак 3.класе у површини од 0.12.98 ха (1298м2) и пашњак 2 класе у површ. од 0.01.80 ха (180м2), што укупна површина кат.парцеле бр.1033 износи 0.14.78 ха (1478м2).

- кат.парц. бр.1034 уписана је у Лист непокретности бр. 2198 КО Дубље, која је по култури њива 3.класе у површини од 0.36.45 ха (3645м2)

- кат.парцеле бр.1033 и 1034 КО Дубље се издају као једна целина , односно издају се у укупној површини од 0.51.23 ха (5123 м2),

- почетна цена годишње закупнине за обе кат.парцеле је **5.869,22** динара, с тим што се иста плаћа у целости за цео закупни период, у року од 15 дана од дана закључења уговора о закупу

-обавезу закупца да по испостављеним рачунима плаћа трошкове воде, електричне енергије, комуналија, телефона и друге трошкове коришћења кат.парцеле уколико исти настану коришћењем дела кат.парцеле;

-кат.парцеле бр.1033 и 1034 КО Дубље се даје у закуп у виђеном стању, на одређено време, на период **од 2 (две) године** од дана закључења Уговора о закупу;

- учесници јавног огласа могу бити сва правна лица и сва физичка лица,

- у поступку јавног оглашавања путем прикупљања писаних понуда не могу учествовати чланови Комисије и њихови заменици,

- учесник јавног оглашавања не може бити лице које није измирило обавезе према Општини по основу закупа, односно отуђења грађевинског земљишта, накнаде за уређење грађевинског земљишта и накнаде за коришћење грађевинског земљишта као ни лице са којим је раскинут, односно коме је отказан уговор о закупу, односно уговор о отуђењу због неизвршавања обавеза из уговора и то у року 5 година од дана раскида односно отказа.

- **уредна понуда садржи податке:**

**-** о подносиоцу понуде и то **за физичка лица:** име и презиме јединствен матични број грађана и адресу становања,

- за правна лица и предузетнике: назив односно пословно име, порески идентификациони број и седиште,

- видљиву назнаку на коју катастарску парцелу се пријава односи,

- уредно овлашћење за заступање, уколико подносилац лично не приступи отварању понуда

- доказ о уплати гарантног износа (депозита),

- фотокопија личне карте-исправе за физичка лица,

- решење о упису у Регистар привредних субјеката или други одговарајући регистар,

- изјава о прихватању услова огласа

- понуђена цена односно понуђени износ закупнине грађевинског земљишта,

-Потврда рачуноводства општине Богатић о измиреним обавезама по основу закупа и по основу других трошкова уколико их има, издата од стране даваоца услуга;

- учесници јавног огласа обавезни су да ради учешћа у поступку прикупљања понуда, уплате депозит у износу од 20% почетне висине укупне годишње закупнине за кат.парцелу 1033 и 1034 КО Дубље (**1.173,84 динара**) и исти се враћа учесницима који не успеју на надметању, након закључења Уговора о закупу грађевинског земљишта,

- уколико будући закупац не приступи закључењу уговора о закупу, положени депозит се не враћа, и биће објављен нови оглас

- назнаку непокретности због које се пријављује на јавни оглас (уколико је оглас расписан за већи број непокретности),

- рок за подношење понуда је **25.03.2024**.године,

- понуде се достављају у затвореној коверти препоручено поштом на адресу: Општинска управа Општине Богатић, Комисија за спровођење поступка располагања грађевинским земљиштем, ул.М.Витомировића бр.1 или преко писарнице Општинске управе Богатић, са видљивом назнаком на коју катастарску парцелу се односи,

- депозит за учешће у поступку јавног надметања уплаћује се на рачун Буџета Општине Богатић број 840-291804-44 а сврха уплате је депозит за учешће на јавном надметању за кат.парц.бр.1033 и 1034 КО Дубље,

- неблаговремена или неуредна понуда се одбацује,

- неблаговремена понуда је она која је поднета по истеку рока за подношење понуда,

- неуредна понуда је она која је поднета у отвореној коверти или без видљиве ознаке на коју појединачну катастарску парцелу се односи, која не садржи податке и уредна документа из чл. 17. ове одлуке,

- поступак отварања понуда спровешће се дана **29.03.2024**.године са почетком у **10,30** часова у малој сали Општине Богатић на првом спрату у улици М.Витомировића бр.1,

- поступак отварања понуда сматра се успелим, ако је пристигла најмање једна благовремена и уредна понуда и уколико учесник прихвати почетни износ закупнине, који је уједно и најповољнији износ,

- депозит ће бити враћен учесницима јавног надметања који не успеју на надметању, након достављања броја текућег рачуна уколико исти не доставе заједно са понудом,

- одлуку о избору најповољнијег понуђача донеће председник Општине Богатић, на основу извештаја Комисије о спроведеном поступку.

-оглас објавити у средствима јавног информисања, на интернет страни општине Богатић, огласној табли Месне заједнице Дубље и на огласној табли општине Богатић, и доставити општинском правобраниоцу.

КОМИСИЈА ЗА СПРОВОЂЕЊЕ ПОСТУПКА

РАСПОЛАГАЊА ГРАЂЕВИНСКИМ ЗЕМЉИШТЕМ